පාතාල ලෝකයේ සබඳතා පවත්වාගෙන යන පියෙක් තමන්ගේ දියණිය දීග දෙන්නට සොයන්නේ තමන්ගේ කල්ලියට එකතු කර ගත හැකි චණ්ඩියෙක්වය. තමන්ගේ පුතාට බිරිඳක සොයන්නේ චණ්ඩි පියෙක් හෝ සහෝදරයෙක් සිටින නිවසකින්ය. පාතාලයන්ගේ බිරින්ඳෑවරු ද තමන්ගේ චණ්ඩි සැමියා අනෙක් අය සමඟ සැසඳීමට පෙලඹීම සාමාන්‍ය දෙයකි. ඇතැම් විට ඒ පාතාලයන්ට තිබෙන බිය නිසා හෝ ඇතැම් විට සැමියා මියගිය පසු ආරක්ෂාවකින් තොරව තනිවීමට සිදුවීම නිසා ආරක්ෂාව පතා හෝ ඔවුන්ගේ බහට අවනතව අනියම් සබඳතාවට එකඟ වන බිරින්ඳෑවරු ද නැතුවා නොවේ. ඒ නිසා එක් පාතාලයකුගේ බිරිඳක් තවත් පාතාලයකු සමග අනියම් සබඳතාවයක් පවත්වාගෙන යාම නැතහොත් එක් පාතාලයකු තවත් පාතාලයකුගේ බිරිඳක තමන්ගේ ඇසුරට ගැනීම සාමාන්‍ය දෙයකි. මේ අනියම් සබඳතා නිසාත් ඔවුන් එකිනෙකා මරාගැනීම සිදුවෙන අවස්ථා ඇත. හර්ෂගේ මරණය කැඳෙව්වේ ද අනියම් බිරිඳගේ නිවසේදීය. පෙබරවාරි 27 වැනිදා ඇප ලබා රාජගිරිය ඔබේසේකරපුර පිහිටි අනියම් බිරිඳගේ නිවසට ගොස් සැඟවුණ හර්ෂ තමන් පසුපස කවුරුන් හෝ ලුහුබැන්ඳේ නම් ඔවුන්ට තමන් සොයා ගැනීමට නොහැකි වෙන පරිදි පසුගිය එනම් පෙබරවාරි 28 වැනිදා අලුයම අනියම් බිරිඳ ද සමඟ ශ්‍රී පාද වන්දනාවේ ගියේය. ඔහු එලෙස ශ්‍රී පාද වන්දනාවේ ගියේ සිරිපතුල වැඳ, සමන් දෙවියන්ගේ සහයෝගයෙන් වත් ජීවිතය ආරක්ෂා කරගත හැකිවනු ඇතැයි ඔහු කල්පනා කළ නිසා ද? නැතහොත් දින කීපයක් කොළඹ මඟහැර සිටීම නුවණට හුරුයැයි කල්පනා කළ නිසාද? යන්න දන්නේ ඔහුම පමණි. හර්ෂ යළි රාජගිරියට පැමිණියේ මාර්තු දෙවැනිදාය. ටික දවසක් ආරක්ෂිතව සිය අනියම් බිරිඳ ද සමඟ සතුටින් කාලය ගත කරන්නට ලැබෙතැයි හර්ෂ සිතුවා විය හැකිය.
අනියම් බිරිදගේ ගෙදර ගොස් සැගවුනේ කවුද ?
හර්ෂ